钦定古今图书集成/理学汇编/学行典/第196卷 > 李源
## 钦定古今图书集成/理学汇编/学行典/第196卷 > 李源

按《野史李源传》：“源字士达，晋江人，弘治末进士。督逋
广东，不受赠遗，还除户部主事，监临清仓。中贵素与
诸吏交关干没，惮源，方为置酒设乐，冀得源欢，源但
一举杯而已。中贵知不可动，则令监司挠其权。源具
疏上闻，并劾中贵。事虽得解，一时畏之。源至孝，母性
善怒，又病痹，源制为软舆，与妇共舁之，游戏室中以”
为娱。源素有足疾，不良于行，女侍趋代之，则曰：“吾非
乏使，欲服劳尽子职耳。且吾自胜之，无所苦也。”父每
召客饮酒，源必亲奠爵下食，屏息立楹闲，客惶恐不
敢当，离席固辞乃退。侍养五年，母卒，又十年父卒，皆
致哀毁，免丧，遂不出。卒，年七十二。

===周什一===按《溧水县志》：“周什一，弘治闲仙坛乡一图，荷塘村人
也。少孤贫，父用四，早卒，事母朱氏至孝，负贩以养。一
日，母病思鱼，时值大风，渔人罢钓，什一走湖滨遍觅，
得一鲶，倍价购归，剖之得黄金百两。后以是起家。今
子孙代游庠序，人以为孝子之报。”